Վիշտը դժբախտություն չէ

Վիշտը դժբախտություն չէ (),  խորհրդային մուլտիպլիկացիոն ֆիլմ` ըստ ռուսական ժողովրդական հեքիաթների մոտիվների, որը 1983 թվականին ստեղծել է ռեժիսոր Իվան Ակսենչուկը։ Մուլտֆիլմն ընդգրկվել է «Կախարդական գլոբուսի արկածները կամ Վհուկի չարագործությունները» ժողովածուի մեջ։

Սյուժե 
Զինվորն ավարտում է երկարատև ծառայությունը։ Որպես պարգև վերցնում է հին թմբուկը և գնում ուր որ աչքը կտրի։ Երկար գնում է և հասնում մի խրճիթի, իսկ նրա մեջ մի աղջիկ լաց էր լինում։ Զինվորը հարցնում է. «Ինչու՞ ես լալիս, փոքրի՛կ»։ Աղջիկը պատասխանում է. «Վախենում եմ... Ես որբ մնացի, քեռի, և միայնակ եմ դիմանում  կատաղի վհուկին, որը կործանել է իմ ծնողներին։ Իսկ թագավորի ծառաները տարել են կովն ու այծը»։ Զինվորն ասում է. «Ախ չարագործնե՛ր, խեղճ որբին են նեղացրել։ Քնի՛ր աղջի՛կս, իսկ ես քեզ կպաշտպանեմ»։

Աղջիկը քնում է, և այդ ժամանակ նրա հետևից գալիս է չար կախարդը։ Բայց զինվորն իրեն չի կորցնում, վհուկին կապում է և գցում պարկի մեջ։ Կախարդական ձիով, որը վհուկը նվիրել էր զինվորին աղջկա փոխարեն, նա սլանում է արքայի մոտ` խնդրելով վերադարձնել կովին և այծին, միևնույն ժամանակ բացատրելով, որ պետք է վհուկներին ավելի ուշադիր հետևել։ Բայց արքան հրաժարվում է` ենթադրելով, որ արքաները չպետք է մտածեն թույլերի ու ճնշվածների մասին։ Դրան ի պատասխան զինվորն ասում է. «Այդպիսինն արքա չպետք է լինի», ինչի համար նրան բանտ են ուղարկում։ Սակայն զինվորը ռազմական թմբուկի և զինվորական հնարամտության շնորհիվ կարողանում է հասկացնել թագավորին վերադարձնել աղջկան իր կենդանիները։ Իսկ հետդարձին կախարդական ձին բացահայտում է, որ աղջկա ծնողները կախարդված են հին ջրհորում։ Զինվորը մենամարտում է վհուկի հետ և փրկում աղջկա ծնողներին ջրհորից։ Աղջիկն ու իր ծնողները շնորհակալություն են հայտնում զինվորին, և նա շարունակում է իր ճանապարհը։

Հեղինակներ 
 Սցենարի հեղինակ` Վլադիմիր Գոլովանով 
 Կինոռեժիսոր` Իվան Ակսենչուկ 
 Բեմադրող նկարիչ` Վիկտոր Նիկիտին 
 Կինոօպերատոր` Միխայիլ Դրույան 
 Կոմպոզիտոր` Իգոր Ցվետկով  
 Հնչյունային օպերատոր` Վլադիմիր Կուտուզով 
 Նկարիչ մուլտիպլիկատորներ` Վլադիմիր Շևչենկո, Անտոնինա Ալյոշինա, Վլադիմիր Զարուբին, Հովսեփ Կուրոյան, Վլադիմիր Կրումին  
 Նկարիչներ` Ռոզա Բիկմաևա, Իրինա Սվետլիցա, Սերգեյ Մարակասով, Վերա Խարիտոնովա 
 Մոնտաժող` Օլգա Վասիլենկո  
 Ռեժիսորի օգնական` Տատյանա Խոլոստովա 
 Խմբագիր` Տատյանա Պապորովա  
 Տնօրեն` Նինել Լիպնիցկայա

Դերերը հնչյունավորել են  
 Ալեքսանդր Կոնսովսկի` զինվոր
 Մարգարիտա Կորաբելնիկովա` որբ աղջիկ/ նրա մայրը
 Էֆիմ Կացիրով` վհուկ
 Յուրի Վոլինցև` արքա
 Յուրի Պուզիրյով` ձի
 Բորիս Նովիկով` պալատականներից մեկը (լուսագրերում նշված չէ)

Վերաթողարկում 
Մուլտֆիլմը հաճախակի թողարկվել է DVD ձևաչափով, մուլտֆիլմերի տարբեր ժողովածուներում, օրինակ.

 «Երիտասարդության խնձորներ», Ի. Ակսենչուկի 2 մուլտֆիլմերի թողարկում, DVD ձևաչափ, «Խոշոր պլան» ընկերություն։ Ժողովածուի մեջ ընդգրկված են «Ջրահարս», «Հեքիաթը պատմվում է», «Երիտասարդության խնձորներ», «Իլյա Մուրովեց։ Նախերգանք», «Վիշտը դժբախտություն չէ» մուլտֆիլմերը։

Քննադատների արձագանքներ

Հետաքրքիր փաստեր 
Կարելի է նկատել, որ աղջկա ծնողները, որոնց Զինվորը մուլտֆիլմի վերջում փրկում է խեղդվելուց, արտաքնապես հիշեցնում են «Վասիլիսա Միկուլիշնա» մուլտֆիլմից Ստավրին և Վասիլիսային. մուլտֆիլմի բեմադրող նկարիչը Վիկտոր Նիկիտինն է։

Ծանոթագրություններ

Արտաքին հղումներ 
 
 

Խորհրդային մուլտֆիլմեր
«Սոյուզմուլտֆիլմ» ստուդիայի մուլտֆիլմեր
1983 մուլտֆիլմեր